બેંગલુરુઃ એક બાજુ દુનિયાભરમાં ક્રિપ્ટો કરન્સીની કાયદેસરતાને લઇને અનિશ્ચિતતા છે અને બીજી બાજુ ભારતમાં બેન્કોનાં ક્રિપ્ટો કરન્સી બિઝનેસ પર RBIએ સંપૂર્ણ પ્રતિબંધ મૂક્યો હોવા છતાં આ તમામ બાબતો વચ્ચે યુનિકોન ટેક્નોલોજી પ્રા.લિમિટેડે બેંગલુરુમાં દેશનું પ્રથમ બિટકોઇન એટીએમ ખોલી નાખ્યું છે. આ બિટકોઇન એટીએમ બેંગલુરુનાં જૂના એરપોર્ટ પર લગાવવામાં આવ્યું છે. આ એટીએમ મશીન ટ્રેડિંગ અને એક્સચેન્જ પ્લેટફોર્મની જેમ કામ કરશે.